มีปฏิสัมพันธ์กับคนรัก สร้างคุณค่าในตัวคุณ แสดงความมั่นใจในตัวเองในที่สาธารณะ
ถ้าคุณปล่อยให้ตัวเองควบคุมสถานการณ์ทางเพศ คุณจะรู้สึกมั่นใจจากภายในและสามารถแสดงออกมาจากภายนอกได้ ผู้หญิงที่รู้ว่าตัวเองต้องการอะไรและไม่รู้สึกเขินอายกับการเริ่มก่อนนั้นเป็นผู้หญิงที่มีเสน่ห์ตลอดเวลา  เข้าหาใครสักคนในผับ และชวนให้เขามาเต้นด้วย เล่นหูเล่นตากับเพื่อนบ้านที่น่าดึงดูด ส่งข้อความไปอ่อยคู่รักของคุณเพื่อสร้างความต้องการทางเพศก่อนจะมีค่ำคืนอันแสนร้อนแรง การแสดงความชอบและไม่ชอบระหว่างการมีเพศสัมพันธ์จะทำให้คุณเกิดความพึงพอใจทางเพศที่มากขึ้น  การสื่อสารโดยไม่ใช่เสียง เช่น การคราง ภาษากาย หรือการแสดงออกทางใบหน้า ล้วนมีผลต่อคุณค่าทางเพศและความพึงพอใจของคนๆ หนึ่ง อย่างไรก็ตาม การสื่อสารโดยใช้เสียง เช่น “นั่นแหล่ะค่ะ ที่รัก” จะช่วยให้คนรักตอบสนองความต้องการของคุณได้ดียิ่งขึ้น  การพูดคุยเกี่ยวกับสิ่งที่คุณชอบทำให้คุณรู้สึกอึดอัดไหม คุณไม่ใช่คนเดียวที่เป็นแบบนั้นหรอก ให้ลองใช้วิธีนี้ดู ลองกางมือออกมาแล้วให้คนรักของคุณสอดนิ้วเข้ามาระหว่างฝ่ามือของคุณ บอกกับคนรักว่าคุณชอบอะไรจากการสัมผัสแบบนี้และคุณอยากจะทำอะไรต่อ เมื่อคุณฝึกทำได้แล้ว ให้ลองใช้เทคนิคนี้ระหว่างมีประสบการณ์ทางเพศ และลองดูว่าวิธีนี้ช่วยให้คุณสื่อสารกับความต้องการด้วยเสียงได้ดีขึ้นหรือไม่ จำไว้ว่า การสื่อสารกับความต้องการนั้นเป็นไปได้ทั้งสองทาง การเป็นคู่รักที่ดีจะช่วยพัฒนาความมั่นใจทางเพศได้เช่นกัน ดังนั้น ดูให้ดีว่าคุณได้ใช้เวลาในการเรียนและการสอนหรือไม่ เช่นเดียวกับการสื่อสารกับคนรักโดยใช้เสียงหรือไม่ใช้เสียง คุณควรจะตั้งใจดูว่าเขาหรือเธอตอบสนองและสร้างความเปลี่ยนแปลงตามที่ต้องการเพื่อเสริมสร้างประสบการณ์สำหรับคุณทั้งสอง  แม้ว่าคนรักของคุณจะวิจารณ์คุณ ก็ให้ใช้ข้อมูลเหล่านั้นอย่างสร้างสรรค์เพื่อพัฒนาทักษะของคุณ คนที่มีชีวิตทางเพศที่ดีที่สุดคือคนที่พูดคุยถึงประสบการณ์นั้นเมื่อผ่านไปแล้ว ในขณะที่คุณกอดคนรักของคุณ ให้พูดถึงสิ่งที่คุณชอบและสิ่งที่คุณรู้สึกดี  แทนที่จะพูดถึงสิ่งที่ทำไม่สำเร็จ แล้วลองใหม่เมื่อคุณมีกิจกรรมทางเพศกับคนรักในรอบถัดไป คุณต้องรู้สึกมั่นใจจากภายในถึงจะมีความมั่นใจทางเพศได้ เปลี่ยนความคิดเกี่ยวกับรูปร่างหรือคุณค่าตัวเองในด้านลบให้กลายเป็นความคิดในแง่ดี บอกกับตัวเองว่า “ตัวฉันน่าดึงดูด” “ฉันต้องทำได้” และ “ฉันสวย”  เมื่อคุณมีความคิดแง่ลบขึ้นมา ให้พยายามเปลี่ยนความคิดให้เป็นแง่ดีในทันที ยกตัวอย่างเช่น ถ้าคุณมองไปที่กระจกแล้วคิดว่า “ฉันไม่ชอบหุ่นของฉันเลย” ให้มองหาสิ่งอื่นที่คุณพอใจหรือภูมิใจในตัวเอง เช่น “ดวงตาของฉันสวยอะไรขนาดนี้” หรือ “ขาคู่นี้ได้พาฉันไปไหนต่อไหนทุกๆ วัน” คุณต้องมีความสุขเมื่อมองไปที่รูปร่างของตัวเองถึงจะสามารถสร้างความมั่นใจทางเพศขึ้นมาได้ มองร่างตัวเองที่เปลือยเปล่าผ่านกระจกและแสดงความรักให้กับตัวเอง ยอมรับตัวตนของตัวเองแล้วบอกกับตัวเองว่าคุณนั้นสวย   คิดถึงสิ่งที่เพื่อนหรือคนที่ชื่นชอบคุณพูดถึงรูปร่างของคุณ คนๆ นั้นอาจจะไม่ได้เป็นคนที่ช่างวิจารณ์เท่ากับตัวคุณเอง ลองมองตัวเองด้วยมุมมองที่ให้กำลังใจและรักตัวเอง เพื่อนของคุณจะไม่ตัดสินคุณ ดังนั้น คุณก็ไม่ควรตัดสินตัวเองด้วย รักษาความสะอาดและใส่เสื้อผ้าที่ทำให้คุณรู้สึกดีกับตัวเอง เพื่อเสริมสร้างภาพลักษณ์ในแง่ดี   เปลือยกายให้บ่อยที่สุด ยิ่งคุณทำได้มากเท่าไหร่ คุณยิ่งรู้สึกสบายใจกับรูปร่างของคุณมากเท่านั้น การรู้สึกสบายใจกับรูปร่างของตัวเองคือการมีความมั่นใจทางเพศขั้นสูงสุด การออกกำลังกายนั้นมีประโยชน์หลายประการ เช่น เสริมสร้างรูปร่างของคุณ ป้องกันโรค ลดความเครียด และเพิ่มระดับความสุข การออกกำลังกายยังช่วยให้ร่างกายหลั่งฮอร์โมนที่ทำให้คุณรู้สึกมีความสุข ซึ่งจะช่วยเพิ่มระดับความมีคุณค่าในตัวเอง  นอกจากนี้ การออกกำลังกายจะทำให้คุณรู้สึกแข็งแรงและกระฉับกระเฉง ซึ่งช่วยให้คุณมีความมั่นใจทางเพศมากยิ่งขึ้น  คุณอาจจะสร้างวิธีที่จะออกกำลังกายเฉพาะตัวคุณเป็นกิจวัตรประจำวันได้ง่ายๆ ด้วยการใช้จินตนาการ ลองเดินหรือปั่นจักรยานไปโรงเรียนหรือที่ทำงานถ้าไม่ไกลเกินไป เล่นกีฬาหรือเข้าร่วมห้องเรียนออกกำลังกาย ชวนเพื่อนไปพบปะสังสรรค์และเล่นวอลเลย์บอลที่ชายหาดในวันหยุดสุดสัปดาห์ วิธีที่จะทำให้ร่างกายเคลื่อนไหวนั้นแทบไม่มีที่สิ้นสุด ชุดชั้นในลูกไม้ (Lingerie) นั้นทำขึ้นมาเพื่อให้คุณรู้สึกเซ็กซี่ด้วยการทำให้รูปร่างและขนาดส่วนต่างๆ ของร่างกายดูเด่นชัด ลองเลือกสีชุดชั้นในที่คุณชอบ ถ้าคุณเริ่มที่จะใส่แต่ชุดชั้นในอยู่บ้าน คุณจะมองตัวเองเป็นเหมือนผู้หญิงเซ็กซี่และมีเสน่ห์ ซึ่งจะช่วยเสริมสร้างอำนาจทางร่างกายได้  ลองใส่ชุดธรรมดาคลุมชุดชั้นในลูกไม้เมื่ออยู่ที่สาธารณะ ซึ่งจะทำให้ชุดชั้นในลูกไม้เป็น “ความลับเล็กๆ” แล้วคุณจะเดินด้วยความมั่นใจที่มากกว่าเดิม การรู้ว่าตัวเองกำลังใส่ชุดชั้นในลูกไม้อาจจะช่วยเพิ่มความคิดและความต้องการทางเพศ ซึ่งจะช่วยเสริมสร้างความมั่นใจทางเพศให้กับคุณนั่นเอง เมื่อคุณออกไปในเมืองเพื่อพบปะกับเพื่อน ออกเดทใหม่ หรือออกเดทกับคนรักของคุณ ให้สวมใส่เสื้อผ้าที่คุณรู้สึกดี ถ้าคุณไม่มีและจำเป็นต้องหา ให้ออกไปซื้อเสื้อผ้าที่ถูกใจคุณ ลองดูสี สไตล์ และเนื้อผ้าที่มีลักษณะที่ดีที่สุด  สิ่งที่คุณใส่ขึ้นอยู่กับรูปแบบส่วนตัวของคุณเอง ซึ่งอาจจะเป็นชุดกระโปรง เสื้อแจ็กเก็ตหนัง รองเท้า หรือกางเกงยีนส์ตัวเก่ง แค่ต้องมั่นใจว่าคุณเลือกเสื้อผ้าที่ทำให้คุณเฉิดฉายได้เหมือนกับว่ามันทำมาเพื่อให้คุณใส่เท่านั้น จริงใจกับตัวตนของตัวเองเมื่อคุณกำลังแสดงความมั่นใจทางเพศออกมา คุณอาจจะอยากแสร้งเก็บความมั่นใจเอาไว้นิดหน่อยเพื่อพัฒนาตัวเอง แต่คุณควรจะจริงใจกับคุณค่าและคุณธรรมในตัวเอง ถ้าคุณรู้สึกอึดอัดกับสถานการณ์ ก็ให้ออกมาตั้งหลักใหม่แล้วลองทำอย่างอื่นแทน  อย่าเปรียบเทียบตัวเองกับผู้หญิงคนอื่น ยอมรับในตัวตนของตัวเองและจริงใจต่อเธอ คุณอาจจะเห็นคนอื่นที่ผอมกว่า ผมสวยกว่า แล้วคุณอาจจะรู้สึกอิจฉา ให้คิดถึงคุณสมบัติที่วิเศษในตัวคุณแทนแล้วมีความสุขกับตัวตนของตัวเอง รูปร่างของผู้หญิงมักจะถูกแสดงออกในเชิงเพศตามภาพยนตร์ประกอบเพลง นิตยสาร ภาพยนตร์ หรือโทรทัศน์ ผู้ชายมักจะมีตัวเลือกที่จะยกระดับเพศวิถีของผู้หญิงในหลายๆ ทาง แต่ผู้หญิงจะถูกคาดหวังว่าจะต้องไม่แสดงส่วนที่เกี่ยวกับเพศออกมา แม้แต่ในปัจจุบัน ผู้หญิงก็ยังคงถูกตำหนิหรือจำกัดการเข้าหาเรื่องทางเพศอยู่บ่อยๆ  ความคิดเรื่องการยึดถือพรหมจรรย์ในวัยสาวและหลังจากนั้นก่อให้เกิดการจำกัดแรงกระตุ้นทางเพศในผู้หญิง อย่าไปสนใจเสียงที่คุณถูกบังคับให้ฟังจากสื่อต่างๆ ว่าสิ่งไหนที่คุณควรทำหรือไม่ควรทำเมื่อถึงเวลาที่มีพฤติกรรมทางเพศ มีแค่คุณเท่านั้นที่เป็นคนตั้งว่าสิ่งไหนที่คุณรู้สึกดีด้วย ให้ฟังความต้องการและคุณค่าของตัวเองและปล่อยให้สิ่งเหล่านั้นนำไปสู่การตัดสินใจเรื่องเพศของคุณ
เริ่มก่อน. สื่อสารกับความต้องการของคุณ. ฟังและนำผลตอบรับมาปรับปรุงตัวเอง. ทบทวนประสบการณ์หลังจากนั้น. ปรับเปลี่ยนความคิด. สร้างภาพลักษณ์ของตัวเองในแง่ดี. ออกกำลังกาย. ลองใส่แต่ชุดชั้นในลูกไม้อยู่บ้าน. ใส่เสื้อผ้าที่ช่วยเพิ่มความมั่นใจของคุณ. เป็นตัวของตัวเอง. อย่าสนใจสังคม.
https://www.wikihow.com/Become-Sexually-Confident-(for-Women) https://www.wikihow.com/Become-Sexually-Confident-(for-Women) https://www.wikihow.com/Become-Sexually-Confident-(for-Women)
Interacting with Your Partner Building Your Self Esteem Showing Self-Confidence in Public